ฮั่งเส็งปิดพุ่ง 448.26 จุด จากคาดการณ์จีนกระตุ้นศก.
ฮั่งเส็งปิดพุ่ง 448.26 จุด จากคาดการณ์จีนกระตุ้นศก.
15 ต.ค. 2558

ดัชนีฮั่งเส็งตลาดหุ้นฮ่องกงปิดตลาดทะยานขึ้นอย่างแข็งแกร่ง ดัชนีฮั่งเส็งเพิ่มขึ้น 448.26 จุด หรือ 2.00% ปิดวันนี้ที่ 22,888.17 จุด เพราะได้แรงหนุนจากการคาดการณ์ที่ว่า ทางการจีนจะใช้มาตรการกระตุ้นเศรษฐกิจ หลังจากมีข้อมูลที่บ่งชี้ถึงการชะลอตัวของเศรษฐกิจจีน
เมื่อวานนี้ สำนักงานสถิติแห่งชาติของจีน (NBS) เปิดเผยว่า ดัชนีราคาผู้บริโภค (CPI) ของจีนในเดือนก.ย.ปรับตัวขึ้น 1.6% เมื่อเทียบรายปี ซึ่งชะลอลงจากอัตราการขยายตัว 2.0% ในเดือนส.ค.
ดัชนี CPI เดือนก.ย.ชะลอลงเป็นครั้งแรกหลังจากที่ขยายตัวมากขึ้นมาเป็นเวลา 3 เดือนติดต่อกัน
               